Správa Komisie Európskemu parlamentu a Rade o skúsenostiach získaných pri uplatňovaní nariadenia Európskeho parlamentu a Rady (ES) č. 1365/2006 zo 6. septembra 2006 o štatistike prepravy tovaru po vnútrozemských vodných cestách /* KOM/2010/0064 v konečnom znení */





[pic] | EURÓPSKA KOMISIA | Brusel, 1.3.2010 KOM(2010)64 v konečnom znení SPRÁVA KOMISIE EURÓPSKEMU PARLAMENTU A RADE o skúsenostiach získaných pri uplatňovaní nariadenia Európskeho parlamentu a Rady (ES) č. 1365/2006 zo 6. septembra 2006 o štatistike prepravy tovaru po vnútrozemských vodných cestách SPRÁVA KOMISIE EURÓPSKEMU PARLAMENTU A RADE o skúsenostiach získaných pri uplatňovaní nariadenia Európskeho parlamentu a Rady (ES) č. 1365/2006 zo 6. septembra 2006 o štatistike prepravy tovaru po vnútrozemských vodných cestách OBSAH ZHRNUTIE 3 1 ÚVOD 3 1.1 VÝCHODISKOVÁ SITUÁCIA A CIELE 3 1.2 POLITICKÝ KONTEXT 4 1.3 VYKONÁVACIE PREDPISY 4 1.4 POKRYTIE ČLENSKÝCH ŠTÁTOV A INÝCH KRAJÍN 5 2 VYKONÁVANIE NARIADENIA 5 2.1 ZISTENÉ PROBLÉMY 5 2.1.1 Plnenie zákonných povinností 5 2.1.2 Zaťaženie vykazujúcich krajín v súvislosti s vykonávaním nariadenia a pravidelným poskytovaním údajov 7 2.1.3 Zber, spracovanie a overovanie správnosti údajov 7 2.1.4 Metodické problémy 7 2.2 VÝSLEDKY 8 2.2.1 Zasielanie údajov a overovanie ich správnosti 8 2.2.2 Metodické usmernenia 8 2.2.3 Zverejňovanie údajov 8 3 ZÁVERY 9 3.1 KRÁTKODOBÝ VÝVOJ 10 3.2 DLHODOBÝ VÝVOJ 10 ZOZNAM TABULIEK Tabuľka č. 1: Plnenie požiadaviek nariadenia: poskytovanie súborov údajov v členení podľa rokov 6 Tabuľka č. 2: Nákladná vnútrozemská vodná doprava po v členení podľa krajiny: údaje za rok 2008 a rast za obdobie 2007 – 2008. 9 ZHRNUTIE V článku 8 nariadenia Európskeho parlamentu a Rady (ES) č. 1365/2006 o štatistike prepravy tovaru po vnútrozemských vodných cestách[1] sa stanovuje, že Komisia do 15. októbra 2009 a po konzultácii s Výborom pre európsky štatistický systém (bývalý Výbor pre štatistický program) predloží správu Európskemu parlamentu a Rade o vykonávaní tohto nariadenia. Cieľom tejto správy je splniť túto požiadavku. V tejto správe sa uvádza východisková situácia, ciele a politický rámec právnych predpisov. V nadväznosti na to sa opisujú témy v súvislosti s ich vykonávaním a hlavné dosiahnuté výsledky. V záverečnej časti sú uvedené závery a možný budúci vývoj. Nariadenie viedlo k tomu, že je k dispozícii viac podrobných údajov o európskej nákladnej doprave po vnútrozemských vodných cestách a že sa zlepšila kvalita a aktuálnosť údajov. Členské štáty sa usilovali splniť požiadavky nariadenia a väčšina z nich poskytuje všetky požadované údaje v rámci stanovených lehôt. 1 ÚVOD 1.1 VÝCHODISKOVÁ SITUÁCIA A CIELE Údaje o tovare prepravovanom po vnútrozemských vodných cestách sa začali zbierať v roku 1982 po nadobudnutí účinnosti smernice Rady 80/1119/EHS. Táto stará smernica mala viaceré nedostatky, ktoré znemožnili správne monitorovanie tohto spôsobu dopravy. Nariadením (ES) č. 1365/2006 sa tieto nedostatky odstránili a stanovili sa spoločné pravidlá pre štatistiku vnútrozemskej vodnej dopravy. Toto nariadenie malo preto poskytovať Komisii, ostatným inštitúciám EÚ, národným vládam a širokej verejnosti porovnateľné, spoľahlivé, harmonizované, pravidelné a úplné štatistické údaje o preprave tovaru po vnútrozemských vodných cestách v Európskej únii. Hlavné požiadavky nariadenia č. 1365/2006 je možné zhrnúť takto: - požadované údaje musia poskytovať len členské štáty, v ktorých celkový objem ročne prepraveného tovaru (po vnútrozemských vodných cestách) je vyšší ako jeden milión ton; - údaje sa zbierajú štvrťročne a ročne; aby sa znížilo zaťaženie členských štátov, nepožadujú sa mesačné údaje; - obmedzený zber údajov v prípade tých členských štátov, ktoré nemajú medzinárodnú alebo tranzitnú vnútrozemskú vodnú dopravu, ale v ktorých celkový objem tovaru prepraveného ročne po vnútrozemských vodných cestách na národnej úrovni je vyšší ako jeden milión ton; - používa sa zjednodušená klasifikácia druhov plavidiel a nové pole údajov na členenie plavidiel a kontajnerov s nákladom a bez nákladu; - zbierajú sa údaje o náklade aj v prípade kontajnerovej dopravy; - geografické údaje o mieste pôvodu/mieste určenia sa poskytujú na úrovni NUTS2. 1.2 POLITICKÝ KONTEXT Preprava po vnútrozemských vodných cestách zohráva dôležitú úlohu (s podielom v tonokilometroch asi 5 až 6 %) vo vnútrozemskej nákladnej doprave v Európe. Preprava po vnútrozemských vodných cestách v Európe sa vyznačuje najmä týmito znakmi: - obrovská sieť vodných ciest (s dĺžkou viac ako 37 000 km); 20 členských štátov má vnútrozemské vodné cesty a 12 z nich má sieť navzájom prepojených vodných ciest; - spoľahlivosť, bezpečnosť a malý vplyv na životné prostredie; - vysoká miera bezpečnosti; to je mimoriadne dôležité pre prepravu nebezpečného tovaru; - vysoká energetická efektívnosť; spotreba energie na tonokilometer je asi 17 % spotreby v prípade cestnej dopravy a 50 % spotreby v prípade železničnej dopravy. Podiel vnútrozemských ciest na doprave je možné ešte výrazne zvýšiť; tento potenciál je mimoriadne dôležitý vzhľadom na časté problémy s preťažením a kapacitou pri iných spôsoboch dopravy. Ďalší rozvoj vnútrozemskej vodnej dopravy môže pomôcť odľahčiť preplnenú cestnú sieť v husto zaľudnených oblastiach. Aby sa mohla rozvíjať spoločná dopravná politika, musia byť k dispozícii čo najlepšie informácie o rozsahu vnútrozemskej vodnej dopravy a o situácii v nej. V bielej knihe Európska dopravná politika do roku 2010 : čas rozhodnúť sa[2] bol definovaný cieľ spoločnej dopravnej politiky: podporiť poskytovanie efektívnych a účinných dopravných systémov pre Európanov. Tento cieľ sa nezmenil ani v strednodobom preskúmaní bielej knihy[3], hoci sa orientoval viac na zabezpečenie trvalo udržateľnej mobility v Európe. Štatistika Spoločenstva o vnútrozemských vodných cestách sa používa pri plánovaní, monitorovaní a hodnotení dopravnej politiky EÚ a iných oblastí politiky EÚ, ako napr. fungovania vnútorného trhu. Zber údajov okrem toho pomáha podporovať prepravu po vnútrozemských vodných cestách a integrovať ju do intermodálneho logistického reťazca. 1.3 VYKONÁVACIE PREDPISY Nariadením 1365/2006 sa na Komisiu prenášajú vykonávacie právomoci, ktoré má podľa článkov 9 a 10 uplatňovať prostredníctvom komitologického postupu. Eurostat použil tento postup, aby prijal súbor predpisov týkajúcich sa rôznych aspektov vykonávania. Tieto predpisy sa prijímajú formou nariadení Komisie po porade s Výborom pre európsky štatistický systém. Doteraz boli prijaté dve vykonávacie nariadenia Komisie: V nariadení Komisie (ES) č. 425/2007[4] sa stanovuje komplexný súbor vykonávacích ustanovení vrátane vyčerpávajúceho zoznamu definícií, vysvetlení a usmernení pre hlásenie údajov. Okrem toho sa v ňom podrobne opisujú súbory údajov, ktoré sa majú poskytovať, a médium na zasielanie. Cieľom nariadenia Komisie 1304/2007[5] je najmä zaviesť NST 2007 ako jednotnú klasifikáciu pre prepravovaný tovar. 1.4 POKRYTIE ČLENSKÝCH ŠTÁTOV A INÝCH KRAJÍN Nariadenie 1365/2006 sa uplatňuje priamo a v celom rozsahu vo všetkých členských štátoch. Nemusí byť transponované do vnútroštátnych právnych predpisov. Podľa nariadenia má povinnosť zasielať údaje 13 členských štátov (BE, BG, CZ, DE, FR, LU, HU, NL, AT, PL, RO, SK a UK). Ako je stanovené v článku 2 nariadenia, Spojené kráľovstvo musí zasielať len obmedzené množstvo údajov. Tri členské štáty (FI, IT a LT) poskytujú údaje na nepovinnom základe, aj keď sa to v nariadení nepožaduje. Nepovinné údaje (lodná doprava, preprava nebezpečného tovaru a počet nehôd) zasiela aj šesť ďalších členských štátov (BE, BG, CZ, LU, HU a RO). Pokiaľ ide o kandidátske krajiny, Chorvátsko poskytlo štvrťročné údaje a obmedzený súbor údajov E1 za referenčný rok 2007. Za referenčný rok 2008 Chorvátsko poskytlo všetky údaje požadované v nariadení a na nepovinnom základe údaje o preprave nebezpečného tovaru. 2 VYKONÁVANIE NARIADENIA 2.1 ZISTENÉ PROBLÉMY 2.1.1 Plnenie zákonných povinností Plnenie povinnosti poskytovať údaje definované v nariadení sa v príslušnom období zlepšilo. Všetky členské štáty zaslali všetky povinné súbory údajov a len v niektorých prípadoch nedodržali lehotu stanovenú v nariadení. Oneskorenie spôsobilo najmä zavedenie nových postupov v záujme plnenia požiadaviek nariadenia a očakáva sa, že v blízkej budúcnosti k nemu nedôjde. V tabuľke 1 sa uvádza poskytovanie údajov za obdobie 2007 – 2008 v členení podľa súborov údajov a periodicity. Súbory údajov D1 a D2 sú štvrťročné, všetky ostatné sú ročné. Tabuľka 1: Plnenie požiadaviek nariadenia: poskytovanie súborov údajov v členení podľa rokov 2007 | 2008 | Štvrťročne | Ročne | Štvrťročne | Ročne | 2008 | Rast 2007 – 2008 | 2008 | Rast 2007 – 2008 | Belgicko | 130 350 | -3,2 % | 8 746 | -2,9 % | Bulharsko (5) | 10 956 | +65,4 % | 2 890 | +185,9 % | Česká republika | 752 | -34,1 % | 28 | -23,7 % | Dánsko | - | - | - | - | Nemecko | 245 674 | -1,3 % | 64 056 | -1,0 % | Estónsko | - | - | - | - | Írsko | - | - | - | - | Grécko | - | - | - | - | Španielsko | - | - | - | - | Francúzsko | 72 807 | -4,2 % | 8 910 | -3,2 % | Taliansko (1) | : | - | : | - | Cyprus | - | - | - | - | Lotyšsko | - | - | - | - | Litva (1) | 146 | +15,7 % | 12 | +16,1 % | Luxembursko | 10 984 | +9,9 % | 367 | +6,6 % | Maďarsko | 8 829 | +5,0 % | 2 250 | +1,7 % | Malta | - | - | - | - | Holandsko (2) | 333 202 | -3,8 % | 44 979 | -1,9 % | Rakúsko | 11 209 | -7,4 % | 2 359 | -9,2 % | Poľsko | 6 101 | -5,3 % | 277 | +9,7 % | Portugalsko | - | - | - | - | Rumunsko | 30 295 | +3,0 % | 8 687 | +6,0 % | Slovinsko | - | - | - | - | Slovensko | 8 371 | +4,5 % | 1 101 | +9,7 % | Fínsko (1) | 335 | -28,9 % | 80 | -20,9 % | Švédsko | - | - | - | - | Spojené kráľovstvo (3) | 3 415 | -3,6 % | 149 | -8,3 % | EÚ-27 (2)(4) | 511 442 | -2,7 % | 144 891 | +0,1 % | Chorvátsko (1) | 880 | -40,0 % | 79 | -27,9 % | (1) | Poskytovanie údajov na nepovinnom základe | (2) | Odhadnuté a predbežné údaje | (3) | Povinnosť poskytovať len ročný súbor údajov E1 | (4) | Pri výpočte tempa rastu sa nezohľadnili údaje za Taliansko z roku 2007 | (5) | Relevantný nárast je spôsobený tým, že BG začalo v roku 2008 hlásiť tranzitné údaje | : | Údaje chýbajú | - | Nie je relevantné | 3 ZÁVERY Skúsenosti a výsledky získané v súvislosti s implementáciou nariadenia 1365/2006 sa môžu celkovo hodnotiť ako pozitívne. Prijatie tohto nariadenia, úsilie a prostriedky investované do štruktúr potrebných na národnej úrovni aj zo strany Eurostatu umožnili rýchlo získať porovnateľné a kvalitné výsledky. V nasledujúcich dvoch rokoch sa poskytovanie údajov zlepšilo, hoci ešte stále pretrvávajú problémy, najmä pokiaľ ide o porovnateľnosť, úplnosť a aktuálnosť súborov údajov. Riešila sa väčšina problémov súvisiacich s výkladom nariadenia, zberom, spracovaním, zasielaním a overovaním správnosti údajov. Vďaka nariadeniu sa zvýšila dostupnosť údajov o tomto odvetví dopravy a znížilo sa zaťaženie vykazujúcich krajín. Pokiaľ ide o využívanie údajov, získané výsledky sa môžu uplatniť priamo pri tvorbe politiky, najmä pri rozvoji, implementácii a monitorovaní politiky v odvetví vnútrozemskej vodnej dopravy na národnej úrovni a na úrovni EÚ. Zverejňovanie údajov prostredníctvom jednotlivých verejných médií prispelo k zviditeľneniu celého procesu a k návratnosti investovaných prostriedkov. 3.1 KRÁTKODOBÝ VÝVOJ V krátkodobom horizonte (jeden až dva roky) by sa malo úsilie zamerať na tieto problémy: - ďalšie zlepšenie kvality údajov v prípade určitých prvkov. Vykazujúce krajiny musia zintenzívniť úsilie, aby zmenšili rozdiely zistené prostredníctvom zrkadlových štatistík a zlepšilo sa poskytovanie tranzitných údajov. V tejto oblasti je možné dosiahnuť výsledky, ak sa zlepší spolupráca medzi vykazujúcimi krajinami. - rozšírenie EÚ o Chorvátsko. Eurostat bude pomáhať tejto kandidátskej krajine dodržiavať právne predpisy EÚ týkajúce sa štatistiky vnútrozemskej vodnej dopravy. 3.2 DLHODOBÝ VÝVOJ Hoci nariadenie (ES) č. 1365/2007 nadobudlo účinnosť relatívne nedávno, už teraz je možné vidieť možný vývoj: - kvalita zbieraných údajov sa môže zlepšiť postupným zavedením Európskeho registra vnútrozemských plavidiel a rozsiahlym využívaním Riečnych informačných služieb; - je možné uvažovať o zbere nových alebo podrobnejších premenných v závislosti od potrieb používateľov údajov a potenciálneho zaťaženia používateľov. Mimoriadne zaujímavé sú dva body: ďalšie rozšírenie poskytovania údajov o „preprave nebezpečného tovaru“ a zber údajov o „druhu tovaru“ na podrobnejšej úrovni (klasifikácia NST 2007). - rozšírenie geografického pokrytia štatistiky zrejme z dôvodu budúceho rozšírenia EÚ a nepovinná účasť tretích krajín a (alebo) medzinárodných organizácií prostredníctvom dohôd o spolupráci. [1] Nariadenie Európskeho parlamentu a Rady (ES) č. 1365/2006 zo 6. septembra 2006 o štatistike prepravy tovaru po vnútrozemských vodných cestách (Ú. v. EÚ L 264, 25.9.2006, s. 1). [2] KOM(2001) 370, 12. september 2001. [3] KOM(2006) 314, 22. jún 2006: „Udržujte Európu v pohybe – Trvalo udržateľná pohyblivosť pre náš kontinent. Strednodobé preskúmanie bielej knihy Európskej komisie o doprave z roku 2001“. [4] Nariadenie Komisie (ES) č. 425/2007 z 19. apríla 2007, ktorým sa vykonáva nariadenie Európskeho parlamentu a Rady (ES) č. 1365/2006 o štatistike prepravy tovaru po vnútrozemských vodných cestách (Ú. v. EÚ L 103, 20.4.2007, s.26). [5] Nariadenie Komisie (ES) č. 1304/2007 zo 7. novembra 2007, ktorým sa mení a dopĺňa smernica Rady 95/64/ES, nariadenie Rady (ES) č. 1172/98, nariadenia Európskeho parlamentu a Rady (ES) č. 91/2003 a (ES) č. 1365/2006 so zreteľom na vytvorenie NST 2007 ako jednotnej klasifikácie pre prepravovaný tovar v určitých spôsoboch prepravy (Ú. v. EÚ L 290, 8.11.2007, s.14).